સોનિયા ગાંધી તરફથી પી.ચિદમ્બરમને પત્ર લખવામાં આવ્યો એના ચાર દિવસ બાદ યુપીએ સરકારે મંત્રીઓના એક સમૂહનું ગઠન કર્યું અને લગભગ 6 મહિના બાદ ફર્સ્ટ ગ્લોબલ વિરુદ્ધ ચાલતી તપાસ પાછી ખેંચી લેવામાં આવી. ચેનલો તરફથી પ્રસારિત ખબરો અનુસાર, પ્રાઇવેટ કંપની ફર્સ્ટ ગ્લોબલના શંકર શર્મા અને દેવિના મેહરાએ સોનિયા ગાંધીને પત્ર લખ્યો હતો. એના આગલા દિવસે જ ચિદમ્બરમે ઇડી(Enforcement Directorate) અને સીબીડીટીના પ્રમુખો સાથે મુલાકાત કરી હતી. એ સમયે ઇડી તહલકાની કાર્યશૈલીની તપાસ કરી રહ્યું હતું. તો બીજી બાજુ પી.ચિદમ્બરમે આ સમાચારના જવાબમાં કહ્યું છે કે, પત્ર પર ટિપ્પણી કરતાં પહેલાં સોનિયા ગાંધીના પત્ર અને તેમના જવાબને એક સાથે વાંચવો જોઇએ.